Том Мејн

**Том Мејн** (роден на 19 јануари 1944 година) — американски архитект. Тој живее во Лос Анџелес. Во 1972 година, Мејн помогнал во основањето на Институтот за архитектура на Јужна Калифорнија, каде што е повереник и координатор на постдипломската програма за дизајн на градови. Оттогаш, тој предавал на Институтот за архитектура на Јужна Калифорнија, Калифорнискиот државен политехнички универзитет во Помона и на Универзитетот во Калифорнија, Лос Анџелес. Тој е директор на *Morphosis Architects*, архитектонска фирма со седиште во Калвер Сити, Калифорнија и Њујорк Сити, Њујорк. Мејн ја добил Прицкеровата награда за архитектура во март 2005 година.

## Ран живот и образование
десно|мини|267x267пкс|Дом на дипломирани студенти на Универзитетот во Торонто (2000)
Мејн бил роден во Вотербери, Конектикат. Студирал архитектура на Универзитетот во Јужна Калифорнија (1968), а исто така студирал и на постдипломските студии по дизајн на Универзитетот Харвард во 1978 година, со фокус на социјална агенда и урбанистичко планирање, а откако дипломирал, почнал да работи како урбанистички планер под водство на корејскиот архитект Ки Сух Парк. Во тој период, тој се сеќава дека „политиката и планирањето нема да функционираат за него“ и дека „му требало поопипливо решение“. Мејн живеел во заедница со групата „Кампања за економска демократија“, од кои многумина станале негови први клиенти.

Во 1972 година, Мејн ненадејно го напуштил Калифорнискиот државен политехнички универзитет во Помона и соработувал со пет други студенти и едукатори кои ги запознал додека бил на Јужнокалифорнискиот институт, за да го создадат Јужнокалифорнискиот институт за архитектура. Раздорот се должел на разликите меѓу деканот на Калифорнискиот државен полтехнички универзет во тоа време и Реј Капе, кој го водел архитектонскиот оддел на факултетот. Целта на новиот институт била да го оживее формалното архитектонско образование со поизострено чувство за општествена совест.

## Кариера

### ''Morphosis''
Мејн и некои други го основале *Morphosis Architects* во 1972 година; Мајкл Ротонди се придружил во 1975 година. Филозофијата за дизајн на фирмата произлегува од интересот за создавање дела со значење што може да се разбере со апсорбирање на културата за која е создадена, а нивната цел била да развијат архитектура што ќе ги избегне нормалните граници на традиционалните форми. Почнувајќи како неформална соработка на дизајнери кои преживеале на неархитектонски проекти, нивната прва официјална нарачка била училиште во Пасадена, каде што учел синот на Мејн. Публицитетот од овој проект довело до голем број станбени нарачки, вклучувајќи ја и резиденцијата Лоренс. Мејн ги опишува раните денови на групата како повеќе „гаражен бенд“ отколку како претпријатие или слично. Тие го поминувале своето слободно време експериментирајќи со нови пронајдоци за своите клиенти, кои се состоеле од пријатели и родители на ученици.

Кога нивната работа била во застој, Мејн зел една година пауза за да ја стекне својата магистерска диплома по архитектура на Универзитетот Харвард. Дипломирал во 1978 година и се вратил на работа за *Morphosis*, каде што станал главен архитект, главен дизајнер и главен задолжен за сите проекти на *Morphosis*. Фирмата прераснала во истакнато дизајнерско претпријатие, со завршени проекти низ целиот свет. Во рамките на програмата за извонредност во дизајнот на Администрацијата за општи услуги на владата на Соединетите Американски Држави, Том Мејн станал главен архитект за федерални проекти. 

Делото на Morphosis има слоевит квалитет. Визуелно, архитектурата на фирмата вклучува скулпторски форми. Во последниве години, таков визуелен ефект е овозможен сè повеќе преку техники на компјутерски дизајн, кои го поедноставуваат градењето на сложени форми.

## Контроверзност
На почетокот на својата кариера, Мејн станал озлогласен по тоа што имал навредлив темперамент и го повишувал тонот кон клиентите. „Никој од моите клиенти не би ме препорачал“, признал тој подоцна.

Кон крајот на летото 2002 година, списанието *„Њујорк“* го замолил Мејн да даде предлог за местоположбата на Светскиот трговски центар, каде што штотуку завршила обновата и чистењето. Разговарајќи за својот план, Мејн ги кажал своите мисли на едно интервју за нападите од 11 септември. „Немам емпатија; тоа не ме тера да плачам. Би можел да изнесам подобар аргумент за оправдување на теророт отколку обратно.“

## Награди и почести
Мејн е добитник на многу истакнати награди во текот на својата кариера. Меѓу нив се Римската награда, која му била доделена во 1987 година, и Прицкеровата награда во 2005 година. Мејн бил член на глобалното жири на наградите Холсим во 2006 година и член на жирито на наградите Холсим за регионот Северна Америка во 2005 година. Во 2009 година, тој бил назначен за член на Претседателскиот комитет за уметност и хуманистички науки. Во 2015 година, Мејн бил член на жирито на Наградата Версај.

; 

* Римска награда, Американска академија во Рим, Италија / 1987
* Чаир Елиел Сааринен, Јеилско архитектонско училиште, Универзитетот Јеил / 1991 г.
* Брунерова награда за архитектура, Американска академија за уметност и литература / 1992
* Лос Анџелес златен медал Американски институт на архитекти / 2000
* Крајслерова награда за дизајн / 2001
* Прицкерова награда / 2005
* Награда за десет најдобри зелени проекти, Комитет за животна средина на Американскиот институт на архитекти / 2007
* Медалот „Едвард Мекдауел“ / 2008
* Медал „Неутра“ за професионална извонредност / 2011
* Златен медал на Американскиот институт на архитекти / 2013

## Наводи
**Литература**

* Ајуџе, Орхан „Том Мејн на кафе пауза“ - *Архинект* (јули, 2007)
* Орландони, Алесандра " "Интервју со Том Мејн" - *Планот 014* (мај 2006)

## Надворешни врски

* Morphosis.com - Матична мрежна-страница
* Статија од ''Метрополис'' за Мејн 
* Том Мејн за архитектурата како врска“ — *на [[ТЕД (конференција)]] во 2005 година*.

Категорија:Професори на универзитетот „Колумбија“
Категорија:Родени во 1944 година
Категорија:Добитници на Прицкеровата награда
Категорија:Постмодерни архитекти
Категорија:Американски архитекти